El jutge fa servir Miquel Buch per a justificar el processament de Quim Torra
El Tribunal Superior de Justícia de Catalunya portarà a judici el president de la Generalitat, Quim Torra, acusat de desobediència per haver mantingut el llaç groc quan la Junta Electoral espanyola li va ordenar que el retirés. Manca encara fixar-ne la data, però el jutge instructor, Carlos Ramos, ha decidit de tirar endavant la causa fonamentada en les acusacions de la fiscalia i, una altra vegada, del partit ultra Vox; els uns demanen una inhabilitació d'un any i vuit mesos i una multa de 30.000 euros, i els altres dos anys i 72.000 euros. Volen que el president sigui condemnat per desobediència o subsidiàriament per un delicte de denegació de l'auxili a l'autoritat competent. Cap dels arguments contra el processament adduïts per la defensa, integrada pels advocats Gonzalo Boye i Isabel Elbal, no ha estat acceptat pel jutge. Més encara: ha arribat a fer servir el conseller de l'Interior, Miquel Buch, per a justificar el processament contra Torra, contraposant l'actitud del primer amb la del president a l'hora de respondre a les ordres que van arribar de la Junta Electoral espanyola. El president va rebre dos avisos perquè retirés els llaços grocs.
De què acusen al president de la Generalitat Quim Torra?
desobediència